बुरे वक्त में परिवार आपको कठिनाइयों से लड़ने की हिम्मत देता है, साथ ही परिवार के साथ समय बिताने से रोजाना की थकान और तनाव कम होता है।
हमारे जीवन में परिवार की अहम भूमिका होती है। सुख हो या दुख, परिवार का साथ सभी चीजों में जरूरी है। बुरे वक्त में परिवार आपको कठिनाइयों से लड़ने की हिम्मत देता है, साथ ही परिवार के साथ समय बिताने से रोजाना की थकान और तनाव कम होता है। यहां तक कि परिवार के साथ समय बिताना आपके मानसिक विकास में सहायता करता है। परिवार के बीच रहने और समय बिताने से व्यक्ति जीवन के कई अनुभव  सीखता है। साथ ही इससे आपसी रिश्तों में आपसी प्यार भी बना रहता है। लेकिन वर्तमान समय में व्यस्त जीवनशैली, काम का तनाव, मोबाईल और लैपटॉप जैसे चीजों ने परिवार के बीच समय बिताने के महत्व को कम कर दिया है। हम में से बहुत कम लोग ही परिवार के साथ समय बिता पाते हैं। लेकिन बुरे वक्त या मुश्किल परिस्थिति में हमेशा परिवार की ही याद आती है।